*Para o equipo de baloncesto de Granada que competiu entre 1996 e 2011 na Liga ACB, véxase CB Granada.*
A **Fundación Club Baloncesto Granada**, coñecido por motivos de patrocinio como **Covirán Granada**, é un club de baloncesto profesional con sede na cidade de Granada, España, que xoga actualmente na Liga ACB. Fundado no ano 2012 como sucesor do desaparecido Club Baloncesto Granada, chegou á máxima categoría do baloncesto español por primeira vez en 2022. O club xoga os seus encontros como local no Palacio Municipal de Deportes, pavillón con capacidade para 9 507 espectadores.

Historia
--------

A Fundación Club Baloncesto Granada foi fundada en 2006 como entidade asociada ao Club Baloncesto Granada, co obxectivo de promover o baloncesto e outro tipo de actividades non lucrativas na provincia de Granada. No ano 2012, despois da disolución do CB Granada, a entidade decidiu crear un equipo de baloncesto sénior que puidese substituír ao desaparecido na cidade. Na súa primeira temporada, o club ascendeu á Liga EBA após finalizar campión do grupo andaluz da Primeira División de Baloncesto, quinta categoría do baloncesto español. No ano 2013 o club comeza a denominarse Covirán Granada por motivos de patrocinio.

Dous anos despois, en 2015, o Covirán Granada clasifícase para a fase final da Liga EBA. Nesta fase, disputada en Albacete, o equipo finaliza primeiro e acada o ascenso LEB Prata, a terceira categoría do baloncesto español. En 2017 o Granada consegue o seu primeiro título, a Copa LEB Prata, despois de vencer ao HLA Alicante por 80–74. Con todo, o equipo non consegue o ascenso á LEB Ouro despois de seren eliminados polo Sammic ISB en semifinais. AO ano seguinte o Granada consegue reter o título de campión da Copa LEB Prata, esta vez após vencer na final ao Fundación Globalcaja La Roda por 71–63. Na liga esta vez o desenlace sería diferente e o club consegue ascender á LEB Ouro.

Na segunda categoría permance durante catro temporadas. Na primeira temporada, a 2018−19, consegue clasificarse en oitavo lugar e disputar os playoffs polo ascenso, onde perden na primeira rolda ante o Iberojet Palma. Na segunda tempada o equipo sofre e finaliza en décimo terceiro lugar no momento en que a competición se detivo por mor da pandemia de COVID-19. Na tempada 2020−21, nunha categoría con dous grupos e con só unha praza de ascenso, o Granada consegue chegar a final. Con todo, no xogo definitivo son derrotados ostensiblemente en Granada polo Club Baloncesto Breogán no Palacio Municipal de Deportes (57−83). Ao ano seguinte, xa co formato tradicional, o Granada consegue o primeiro posto e o seu primeiro ascenso á Liga ACB.

Pavillón
--------

*Artigo principal**:* Palacio Municipal de Deportes de Granada.
O Fundación CB Granada xoga so seus encontros como local no Palacio Municipal de Deportes de Granada, un pavillón multiúsos situado no Paseo do Emperador Carlos V de Granada, con capacidade para 9000 espectadores. Foi o pavillón do CB Granada ata a súa desaparición no ano 2012.

Xogadores
---------

Elenco actual =
---------------

| **Covirán Granada 2022−2023** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Procedencia |
| --- | --- | --- | --- | --- | --- | --- |
| 5.0 !P | 1 |  ! | Felício, Cristiano | 2,11 m (6 ft 11 in) | 123 kg (271 lb) | ratiopharm Ulm (2022) |
| 3.0 !A | 2 |  ! | Bropleh, Thomas | 1,96 m (6 ft 5 in) | 91 kg (201 lb) | Bahía San Agustín (2020) |
| 5.0 !P | 4 | Senegal !Senegal | Niang, Petit | 2,09 m (6 ft 10 in) | 100 kg (220 lb) | Coosur Real Betis (2021) |
| 1.0 !B | 12 | Bosnia e Hercegovina !Bosnia e Hercegovina | Renfroe, Alex | 1,91 m (6 ft 3 in) | 80 kg (176 lb) | Hereda San Pablo Burgos (2022) |
| 3.0 !A | 13 | España !España | Vilà, Ramón | 2,03 m (6 ft 8 in) | 110 kg (243 lb) | Casademont Zaragoza (2022) |
| 1.0 !B | 14 | España !España | Díaz, Christian | 1,84 m (6 ft 0 in) | 80 kg (176 lb) | Leche Río Breogán (2020) |
| 1.0 !B | 15 | España !España | Costa, Lluís | 1,87 m (6 ft 2 in) | 80 kg (176 lb) | FC Barcelona B (2020) |
| 3.0 !A | 19 | España !España | Tomàs, Pere | 2,00 m (6 ft 7 in) | 91 kg (201 lb) | Acunsa GBC (2021) |
| 4.0 !AP | 21 | España !España | Iriarte, David | 2,05 m (6 ft 9 in) | 112 kg (247 lb) | Zornotza ST (2017) |
| 2.0 !E | 24 |  ! | Ali, Prince | 1,93 m (6 ft 4 in) | 88 kg (194 lb) | Crailsheim Merlins (2022) |
| 4.0 !AP | 32 |  ! | Maye, Luke | 2,03 m (6 ft 8 in) | 109 kg (240 lb) | BAXI Manresa (2022) |
| 4.0 !AP | 50 | España !España | Díaz, Jacobo | 2,05 m (6 ft 9 in) | 97 kg (214 lb) | Bahía San Agustín (2021) |

 | Adestrador
 España Juan Pablo Pin
Asistente(s)
 España Alberto Fernández
 España Arturo Ruíz

---

Lenda* **(C)** Capitán
* Lesionado Lesionado

---

Cadro Actualizado: 14−10−2022  |

### Destacados

* España Jesús Fernández
* España Nacho Ordín

Adestradores
------------

* España Pablo Pin (2012−presente)

Palmarés
--------

**LEB Ouro**

* **Campións (1):** 2022
* *Subcampións (1)*: 2021

**LEB Prata**

* **Campións (1):** 2018

**Copa LEB Prata**

* **Campións (2)**: 2017, 2018

Historial
---------

| Ano | Nivel | Liga | Pos. | V–D | Copa do Rei | Outras copas |
| --- | --- | --- | --- | --- | --- | --- |
| 2012−13 | 5 | Autonómica | 2º | 12–7 |  |  |
| 2013−14 | 4 | EBA | 4º | 16–6 |  |  |
| 2014−15 | 4 | EBA | 3º | 22–7 |  |  |
| 2015−16 | 3 | LEB Prata | 8º | 15–13 |  |  |
| 2016−17 | 3 | LEB Prata | 4º | 25–13 |  | Copa LEB Prata | 1º |
| 2017−18 | 3 | LEB Prata | 1º | 23–7 |  | Copa LEB Prata | 1º |
| 2018−19 | 2 | LEB Ouro | 8º | 22–17 |  |  |
| 2019−20 | 2 | LEB Ouro | 13º | 9–15 |  |  |
| 2020−21 | 2 | LEB Ouro | 2º | 25–12 |  |  |
| 2021−22 | 2 | LEB Ouro | 1º | 26–8 |  | Copa Princesa | 2º |

Notas
-----

1. ↑  "Tourapp Fundación CBG asciende a Liga EBA" [Tourapp Fundación CBG ascende á Liga EBA] (en castelán). Granada Deporte. 28 de abril 2013. Arquivado dende o orixinal o 24 de decembro de 2019. Consultado o 20 de xullo de 2022.
2. ↑  "El Covirán Granada sube a la LEB Plata" [O Covirán Granada ascende á LEB Prata] (en castelán). El Ideal. 25 de maio de 2015.
3. ↑  "O Breogán volve á ACB pola porta grande". Nós Diario. 21 de xuño de 2021.
4. ↑  Martínez, José Luis (13 de maio de 2022). "El Covirán Granada certifica su ascenso a la ACB como campeón de la LEB Oro" [O Covirán Granada confirma o seu ascenso á ACB como campión da LEB] (en castelán). Marca.

Véxase tamén
------------

### Outros artigos

* CB Granada
* Palacio Municipal de Deportes de Granada

### Ligazóns externas

* Sitio web oficial *(en castelán)*

| * v
* c
* e
Liga ACB − 2023−24 |
| --- |
| 
* Barça
* Bàsquet Girona
* BAXI Manresa
* Casademont Zaragoza
* Cazoo Baskonia
* Covirán Granada
* Dreamland Gran Canaria
* Joventut Badalona
* Lenovo Tenerife
* Monbus Obradoiro
* MoraBanc Andorra
* Real Madrid
* Río Breogán
* Surne Bilbao Basket
* UCAM Murcia
* Unicaja
* Valencia Basket
* Zunder Palencia

 |